
ДО 
ОБЩИНСКИ СЪВЕТ
БУРГАС

ДОКЛАДНА ЗАПИСКА 

От Евелина Михалева - председател на Постоянната комисия по транспорт и безопасност на движението и общински съветник от ПП ГЕРБ

ОТНОСНО: Актуализация на утвърдените таксиметрови стоянки и стоянки за учебни автомобили  на територията на град Бургас.

 УВАЖАЕМИ ОБЩИНСКИ СЪВЕТНИЦИ,

 На територията на гр. Бургас и прилежащите квартали  с решения на Общински съвет Бургас, към настоящия момент са утвърдени общо 62 (шестдесет и две) таксиметрови стоянки, с 280 (двеста и осемдесет) места за престой на таксиметрови автомобили.
Община Бургас изпълнява Проект „Интегриран модел за управление на градската мобилност - I етап“, който предвижда прилагане на   комплекс от мерки за подобряване на мобилността в града, свързани с пешеходно движение, движението на велосипедисти, движението на МПС и автобусите от градския транспорт. В рамките на този проект е предвидена и реконструкция на бул. „Стефан Стамболов“ и бул. “Демокрация“, което  въвеждане на бърз автобусен коридор. Реализацията на реконструкцията  наложи да бъдат преместени обособената стоянка за престой на  учебни автомобили от бул."Демокрация", до ОУ „Васил Априлов“ и част от утвърдените места за таксиметрови стоянки, разположени на следните места: 
· бул."Стефан Стамболов" , преди автобусна спирка Второ РПУ, с 2бр. места за престой;
· бул.“Демокрация“, зад хотел „Космос“ до бл.164, след автобусната спирка, с 3бр. места за престой;
· бул."Демокрация", до ОУ „Васил Априлов“, с 10 бр. места за престой; 
· бул.“Демокрация“, на паркинга пред бл.77, с 5 бр. места за престой;
· бул.“Демокрация“ №104, след автобусната спирка, с 3 бр. места за престой;
· бул.“Демокрация“ пред ДКЦ II, в паркинга, с 5 бр. места за престой.
За изброените места за престой, в рамките на Проект „Интегриран модел за управление на градската мобилност - I етап“ се предложиха алтернативни позиции, съобразени с разработените технически инвестиционни проекти за рехабилитация на бул. “Стефан Стамболов“ и бул.“Демокрация“ и  новата организация на движението по тези булеварди. 
В периода от 13.11.2019г. до 15.11.2019г. бяха проведени и  серия от информационни срещи с граждани, различни организации и сдружения имащи отношение към въвеждането на новата организация и ремонтните дейности, включително и с представители на таксиметровия бранш, велосипедисти и автомобилни  инструктори. На тези срещи се обсъди проекта и новите предложения за стоянки на таксиметрови и учебни автомобили, както и организацията на паркирането, мерките за осигуряване на безопасното придвижване на пешеходците и велосипедистите и др. Доколкото нормативните изисквания позволяват, реализираният технически инвестиционен проект бе в максимална степен съобразен с предложенията, постъпили на обсъжданията.
В изпълнение на поетите ангажименти, предложенията за организиране на нови таксиметрови стоянки, се обсъдиха допълнително от общинска администрация и представители на браншовите организации, като се извършиха и огледи на място, в резултат на което се постигна консенсус за ситуирането на таксиметрови стоянки на следните нови места:
· бул."Стефан Стамболов" , преди джоба на автобусна спирка пред бл.55 - 2бр. места за престой;
· бул.“Демокрация“, непосредствено след кръстовището с улицата зад хотел „Космос“ по посока ул.“Дунав“ – 3бр. места за престой;
· бул."Демокрация", непосредствено след кръстовището с ул. „Дунав“– 3бр. места за престой; 
· бул.“Демокрация“, 40м. преди кръстовището с ул.“ Места“ - 5 бр. места за престой;
· бул.“Демокрация“, 100м преди кръстовището с ул.“К.Величков“ -3бр. места за престой;
· бул.“Демокрация“, 80м след кръстовището с ул.“Адам Мицкевич“ -3бр. места за престой;
· бул.“Демокрация“ №104, непосредствено след кръстовището с ул.“Сан Стефано“, преди автобусната спирка – 3 бр. места за престой;
· бул.“Демокрация“ пред ДКЦ II, на 100м преди кръстовището с ул.“Гурко“– 3 бр. места за престой.
Новите предложения са съобразени с изискванията за безопасност,   и осигуряване на лесен и удобен достъп на гражданите до таксиметровите услуги и нормативните изисквания. 
Предложението за обособяване на нови стоянки за учебни автомобили, от Съюза на автоинструкторите в Бургас, подкрепено от междуведомствената Комисия по транспорт и безопасност на движението към Община Бургас е както следва:
· ж.к.“Зорница“- уличен паркинг срещу спортна зала “Бойчо Брънзов“ – 6 бр. паркоместа;
· ж.к. „Зорница“- уличен паркинг до бл.50 – 4 бр. паркоместа;
· ж.к.“Изгрев“ –паркинг срещу бл.21 – 6 бр. паркоместа;
· ж.к „Изгрев“ - паркинг до ул.“Никола Петков“, срещу хипермаркет „Била“ – 4 бр. паркоместа;
Съгласно чл.99 (1) от Закон за движението по пътищата, в населените места собственикът или администрацията, управляваща пътя може да определи райони, пътища или части от пътища за зони за платено и безплатно паркиране в определени часове на денонощието.
Съгласно  чл.47(1) от  Наредба № 34 от 6 декември 1999г., за таксиметров превоз на пътници, на Министерството на транспорта, информационните технологии и съобщения,  от компетенциите на Общински съвет е да определи броя, местонахождението и сигнализирането на таксиметровите стоянки на територията на общината, които да се  ползват от всички регистрирани търговци, получили разрешение за извършване на таксиметров превоз на пътници.

Ето защо, на основание чл.99(1) от Закон за движението по пътищата  и  чл.47(1) от  Наредба № 34 от 6 декември 1999г., за таксиметров превоз на пътници, предлагам Общинския съвет –Бургас,  да вземе следните

Р Е Ш Е Н И Я:

1. Утвърждава места за таксиметрови стоянки за наемане на лек таксиметров автомобил на територията на гр.Бургас, на следните места:
· бул."Стефан Стамболов" , преди джоба на автобусна спирка пред бл.55 - 2бр. места за престой;
· бул.“Демокрация“, непосредствено след кръстовището с улицата зад хотел „Космос“ по посока ул.“Дунав“ – 3бр. места за престой;
· бул."Демокрация", непосредствено след кръстовището с ул. „Дунав“– 3бр. места за престой; 
· бул.“Демокрация“, 40м. преди кръстовището с ул.“ Места“ - 5 бр. места за престой;
· бул.“Демокрация“, 100м преди кръстовището с ул.“К.Величков“ -3бр. места за престой;
· бул.“Демокрация“, 80м след кръстовището с ул.“Адам Мицкевич“ -3бр. места за престой;
· бул.“Демокрация“ №104, непосредствено след кръстовището с ул.“Сан Стефано“, преди автобусната спирка – 3 бр. места за престой;
· бул.“Демокрация“ пред ДКЦ II, на 100м преди кръстовището с ул.“Гурко“– 3 бр. места за престой.	
2. Закрива съществуващи таксиметрови стоянки  на територията на гр. Бургас, на следните места:
· бул."Стефан Стамболов" , преди автобусна спирка Второ РПУ, с 2бр. места за престой;
· бул.“Демокрация“, зад хотел „Космос“ до бл.164, след автобусната спирка, с 3бр. места за престой;
· бул."Демокрация", до ОУ „Васил Априлов“, с 10 бр. места за престой; 
· бул.“Демокрация“, на паркинга пред бл.77, с 5 бр. места за престой;
· бул.“Демокрация“ №104, след автобусната спирка, с 3 бр. места за престой;
· бул.“Демокрация“ пред ДКЦ II, в паркинга, с 5 бр. места за престой.

3. Утвърждава нови места за престой на учебни автомобили на територията на гр.Бургас:
· ж.к.“Зорница“- паркинг срещу спортна зала “Бойчо Брънзов“ – 6 бр.паркоместа;
· ж.к. „Зорница“- паркинг до бл.50 – 4 бр.паркоместа;
· ж.к.“Изгрев“ –паркинг срещу бл.21 – 6 бр.паркоместа;
· ж.к „Изгрев“ - паркинг до ул.“Никола Петков“, срещу хипермаркет „Била“ – 4бр.паркоместа;
4. Закрива обособеното място за престой на  учебни автомобили на бул."Демокрация", до ОУ „Васил Априлов“ 
4. Възлага на общинска администрация  да опресни маркировката на всички утвърдени места за таксиметрови стоянки и места за престой на учебни автомобили, както и да предприеме необходимите действия по маркиране и обозначаване на местата, описани в т.1 и т.3 от настоящото решение и демаркиране на местата описани в т.2.




С уважение,
……………………………………………………………..

